2. Anglická literatúra

- má veľké tradície, autori, ktorí nastupovali do literatúry po 1945 si uvedomovali situáciu

Anglicka po 2. svetovej vojne

- prejavoval sa smútok, beznádej

- rozhodli sa ísť do všetkého, z čoho mali strach, nebáli sa žiadnych tém v literatúre

**Rozdelenie:**

***1. politická literatúra -*** vystupuje proti akejkoľvek moci

***2. klasické témy***

**Rozhnevaní mladí muži**

- bezvýchodiskovosť mladých => hnev, nihilizmus

- v Anglicku preto dostali meno „Rozhnevaní mladí muži (ľudia)“

- predovšetkým u mladých ľudí dochádza v 50.-60.rokoch k revolte proti spoločnosti, politike, studenej vojne, vojne vo Vietname atď.

- skupina hrdinov - literárne mužské postavy, ktoré mali síce univerzitné vzdelanie, ale nevedeli sa uplatniť v rámci svojho odboru a hľadali príležitostné práce

- nevedeli si vybudovať harmonické manželstvo

- ich hlavné postavy predstavujú teda mladé pokolenie, ktoré všetkým pohŕda a v nič neverí. Uvedomujú si bezmocnosť voči svetu, osamotenie človeka, preto sa u nich prejavuje hnev, nihilistická kritika, ktorou bijú do všetkého, z čoho majú strach

- vzbura proti spoločenským konvenciám a životnému štýlu

- ostrá sociálna kritika.

**2.1 John Osborne** (1929 – 1994)

- píše drámy

- popularitu si získal svojou prvou drámou Obzri sa v hneve (odtiaľ pravdepodobne názov rozhnevaní mladímuži/ľudia)

Tvorba:

*Obzri sa v hneve*

- divadelná hra, ktorá patrí k vrcholným dielam rozhnevaných mladých mužov

- je presvedčivá svojou otvorenosťou a hodnovernosťou psychológie postáv

- dráma je krutou výpoveďou o neschopnosti mladej generácie hľadať životnú perspektívu; vzbura mladých ľudí je živelná, bezmocná v hneve proti zaužívaným konvenciám a životnému štýlu

- dej sa odohráva v 1-izbovom byte, v meste v strednom Anglicku v 50. rokoch

- hrdina Jimmy Porter – mladý revoltujúci intelektuál - pochádza z jednoduchej rodiny, má 25 rokov, na jednej strane je nežný, na druhej nenávistný, absolvoval univerzitu, avšak nevie sa uplatniť – predáva v stánku cukrovinky, revoltuje a protestuje proti pokryteckému spoločenskému poriadku – svoj hnev však obracia proti svojim blízkym

- Alison**,** jeho manželka, dokonalé dievča z meštianskej rodiny (Jimmy jej rodinu nemá rád, Alison má rád, ale často ju zhadzuje a ponižuje)

- Cliff je priateľ, býva s nimi a je územím nikoho

- Jimmy a Alison sa na čas rozchádzajú, aby sa napokon k sebe vrátili (Alison sa narodí mŕtve dieťa)

**2.2 John Braine**

- najpopulárnejší

- písal prózu

**2.3 John Wain** - písal prózu

**Politický román**

**2.4 George Orwell** (1903 – 1950)

- pochádza z vyššej spoločenskej vrstvy, s ktorou sa rozišiel, lebo sympatizoval s proletariátom

- pôvodne sa volal Eric Blair

- bojoval v Španielsku na strane antifašistov, stretával sa s komunistami, obdivoval všetko ruské a sovietske, ale keď sa stretol s neférovými praktikami zo strany sovietskych poradcov, prestal obdivovať Sovietov a stal sa najväčším kritikom totality

- zakladateľ politickej satiry

- po španielskej vojne žil ako tulák v Paríži

- písal reportáže, eseje, romány

Tvorba:

*Zvieracia farma*

**-** román

- politická satira , alegorická bájka, trpká paródia totalitnej diktatúry a revolúcie

- dej sa odohráva na bližšie neurčenom fiktívnom mieste a dobe

- je to Panská farma asi 30.- 40. rokov 20. storočia

- alegória na VOSR, podáva obraz totalitnej spoločnosti, zvieratá na farme povstanú proti

tyranii farmára, zvrhnú ho a vyhlásia vlastnú vládu, kde majú byť si všetci rovní, stavajú sa všetci rozumnými. Prasatá sa začnú považovať za najinteligentnejšie, ujmú sa moci a začnú tyranizovať iné zvieratá. Nastáva zmena spoločnosti, väčšina rovných je ovládaná hŕstkou ešte rovnejších, prasatá sa oslovujú súdruhovia a vytvárajú novú tyraniu, ktorá je horšia ako tyrania farmára.

- všetky zvieratá sú si rovné, ale niektoré ešte rovnejšie – nový slogan

- hl. postavy:

sviňa *NAPOLEÓN* = je podlá, krutá, premúdrela, riadi všetky zvieratá

somár *BENJAMÍN* = zostáva sám sebou a nedá sa zmanipulovať

kôň *BOXER* = poslušne vykonáva všetky činnosti

OSTATNÍ = dajú sa ľahko zmanipulovať a na slovo plnia príkazy nadriadených

- je to alegorická bájka, kde zvieratá jednajú ako ľudia, je to varovanie, aby sa ľudia nedali zmanipulovať totalitou

- román je pesimistický, využíva prvky hovorovej aj spisovnej reči

*1984*

**-** román

- antiutopický, alegorický, 3-dielny román o vláde diktatúry a zneužití moci

- názov symbolizuje stav sveta 36 rokov po napísaní románu, napísané v roku 1948

- odstrašujúca vízia budúceho sveta, odohráva sa v Londýne, svet je rozdelený na 3 veľmoci:

OCEÁNIA (aj Británia)

SEVERNÁ A JUŽNÁ AMERIKA

EUOÁZIA ( Európa + sovietska časť Ázie)

- veľmoci medzi sebou bojujú už 25 rokov

- hl. hrdina: 39 ročný Londýnčan Winston Smith- účtovník na ministerské pravdy, ktorý

spravuje informácie, zábavu, školstvo, umenie

- spoločnosť ovládajú:

1. strana , 2. ideopolícia , 3. všadeprítomná TV

- riadi sa heslami:

*„vojna je mier“*

*„sloboda je otroctvo“*

*„nevedomosť je sila“*

- 3 vrstvy občanov:

1. najvyššia byrokracia – „tí hore“

2. stupeň stredných rádov – „tí uprostred“

3. proletári – „tí dole,“ „plebs“

- delenie občanov je stále, nemenné, platí od mladšej doby kamennej

- na čele štátu Oceánie je postava *VEĽKÝ BRAT*, ktorého nikdy nikto nevidel - ľudia ho poznajú z plagátov, hlas z obrazovky

- po ňom *VNÚTORNÁ STRANA* – „mozog strany“- má obmedzený počet členov

- *VONKAJŠIA STRANA* – „ruka strany“- najmocnejšia z celej Oceánie

- v Oceánií je erotika nepriateľom, lásku kontroluje ministerstvo lásky ako prostriedok na plodenie detí

- Winston sa vzbúri, so svojou láskou Júliou chce bojovať proti systému, zatknú ich, mučia, podrobia vymývaniu mozgov, zradia jeden druhého aj seba a začnú milovať Veľkého brata

- dodatkom sú zásady funkcie jazyka predstaviteľov moci - NEWSPEAK, tento jazyk je

odlišný od spisovného, znemožňujú všetky spôsoby života odlišné od vládnucej ideológie, sú do neho prekladané diela svetovej literatúry.

- táto vízia odhalila zásady akejkoľvek absolutistickej vlády, nekontrolovateľnej moci,

premývania mozgov a masovej uniformity

Talianska literatúra

- delíme:

*1. národná*

*2. prúdy, smery*

- smery, ktoré vznikajú vo svete majú vplyv aj na taliansku literatúru

- diela existencializmu, nového románu, absurdnej literatúry aj postmoderny

**Neorealizmus** = neo = nové

= realizmus = skutočný

- ide o najvýznamnejší umelecký smer v Taliansku po 2.svetovej vojne, vzniká najprv v kinematografii, neskôr v literatúre, výtvarnom umení, **nerozšíril sa za hranice Talianska**

- neorealisti sa usilujú o dôkladne vykreslené a drsné dramatické zobrazenie talianskeho života

- rozvíja postupy, prostriedky a žánre kritického realizmu, prevláda sociálna tematika

- kritizuje taliansky fašizmus, všíma si tienisté stránky talianskeho malomeštiactva a dostáva sa do sporu a konfliktu s pravicovo orientovanými silami, ktoré v ňom vidia pošpinenie Talianska pred svetom (išlo totiž o ľavicovo orientovaných umelcov)

- hrdinami sa stávajú jednoduchí ľudia z vidieka i veľkomestských biednych štvrtí

- spisovatelia využívajú ľudový jazyk a jasné a nekomplikované vyjadrovanie

literatúra prebrala témy:

*a) bieda talianskeho ľudu*

*b) periférie Ríma*

*c) sociálna nerovnosť medzi ľuďmi*

- zakladateľom bol **Cesare Zavattini (Čezare Cavatini)**

**5.1.1 Pier Paolo Pasolini**  (1922 – 1975)

* spisovateľ, publicista, filmový scenárista a režisér
* vyštudoval románsku filológiu a po skončení 2.svetovej vojny žil v Ríme
* aj v literatúre využíva filmové efekty: naturalistické zobrazovanie biednych štvrtí veľkomesta, žargónovú reč postáv, vulgarizmy prítomné v dialógoch, mimiku a gestikuláciu postáv

Tvorba:

*Búrlivý život*

* klasický neorealistický román
* má 2 časti
* opis psychického a sociálneho postavenia mládeže v chudobných častiach Ríma.
* presnejšie sa odohráva na rímskej periférii, v štvrti Pietrolata = „Malý Šang-Hai“ – je tu najväčšia chudoba – tzv. baraková kolónia
* hl. postava Tomasso Puzilli – syn mestského smetiara, povaľač, bitkár, výtržník. Spolu s partiou prepadáva a kradne. Za zranenie súpera v ruvačke ho odsúdia na 2 roky. Jeho rodina medzitým dostala nový byt a on po návrate chce zmeniť celý život. Stretáva sa s inými ľuďmi, zaľúbi sa do Ireny. Dostane tuberkulózu, ktorá mu prekazí novú perspektívu. V sanatóriu stretáva nových priateľov, ktorí mu „otvoria oči“. Nakoniec sa prejaví ako zmenený človek, keď zachránil ľudí pri padaní barakov. Nakoniec sa znova obnovila stará choroba a zomrel.
* dominuje bieda, špina, hlad, primitivizmus, agresivita
* využil expresívny jazyk, hovorovú reč, slang a filmovú techniku - rýchle striedanie obrazov

**5.1.2 Alberto Moravia**  (1907 – 1990)

* najpopulárnejší taliansky spisovateľ
* prozaik a dramatik
* vlastným menom Alberto Pincherle
* pochádzal zo zámožnej židovskej rodiny, otec architekt
* v detstve sa mu nedostalo systematického vzdelania, lebo mal TBC kostí a musel sa niekoľko rokov liečiť v sanatóriu
* bol teda samouk
* pred fašizmom unikol ako zahraničný žurnalista do Mexika a USA
* po vojne sa pre nekonformné názory dostal do sporu s cirkvou

Tvorba:

*Rimanka*

* neorealistický román
* je to introspektívny román. (hľadieť dovnútra) a existencialistické dielo
* stojí na kontrastoch: bieda talianskeho ľudu vs. bohatstvo rímskej smotánky
* hl. postava: Adriana, chudobné, dobré a skromné dievča plné ideálov, dcéra chudobnej krajčírky.
* má psychologický obsah.
* dej sa odohráva v posledných rokoch fašizmu. Adriana sa túži vydať, mať deti, žiť čestným životom. Podľahne peniazom. Stane sa prostitútkou, zásluhu na tom má aj jej matka, ktorá je v núdzi a šéf polície Astarita. Adriana sa zaľúbi do bohatého študenta Giacoma. On zo strachu prezradí na polícii antifašistickú skupinu. Pre výčitky svedomia spácha samovraždu. Adriana je nakoniec s ním tehotná, v závere pochopí, že najväčšiu hodnotu má čestnosť a poctivosť. A snaží sa vychovávať zdravé dieťa, ktorého otcom je vrah. O tom, či má šancu, môžeme po všetkých tých zážitkoch, ktoré sama opisuje, skôr pochybovať.
* autor využíva 1.os. – tým sa zdôrazňuje autentickosť výpovede

Dej:

- hl. postavu Adrianu ponúkne matka ako modelku maliarovi.

- stretne sa s panským šoférom Ginom, zasnúbia sa (nevie, že Gino je ženatý a má dcéru)

- predstava matky bola, nech sa stane slávnou tanečníčkou a speváčkou, ale na to nemá vlohy

- matka nechce, aby žila jej životom. Adriana sa túži vydať a mať dieťa. Strávi s Ginom noc a vtedy sa matka presvedčí, že si ju už Gino nevezme - dosiahol, čo chcel

- priateľka Gizela ju pozve na výlet, aby robila spoločníčku policajnému úradníkovi Asteritovi (do Adriany sa skutočne zaľúbi), je šéfom tajnej služby. Adriana mu podľahne a za strávenú noc získava prvé peniaze (3 000 lír). Adriana sa najprv hanbí. Astarita ju pozve na policajné riaditeľstvo a tam jej povie, že Gino je ženatý a má dcéru. Od toho momentu sa Adriana zmení a stáva sa platenou prostitútkou, rozhodne sa stretnúť s Ginom a ukradne Ginovej panej zlatú pudrenku - je aj prostitútkou aj zlodejkou. Začne sa stretávať s mužmi a zaľúbi sa do zákazníka Giacoma – Mina - mladý študent.

- do Mina sa skutočne zaľúbi. Mino pracuje v tajnom spolku, ktorý bojuje proti vláde a medzitým sa Adriana zoznamuje s vrahom Sonzongom. Mino jej oznámi, že po smrti babičky bude veľmi bohatý. Adriana zistí, že je tehotná - je presvedčená, že otcom dieťaťa je vrah. Nikomu to ale neprezradí. Mina zatkne polícia, Mino prezradí všetkých členov tajného spolku. Adriana prichádza za Asteritom, aby prepustil Mina. Mino neznesie výčitky svedomia, ale medzitým mu Adriana povie, že čaká s ním dieťa a Mino spácha samovraždu. Predtým však napíše list, v ktorom sa priznáva k otcovstvu Adrianinho dieťaťa. Adriana vie, že čaká dieťa vraha a je prostitútka, ale rozhodne sa, že u Minovej rodiny začne nový život.

*Vrchárka*

* román o utrpení a násilí, ktoré prináša vojna
* príbeh rozpráva obchodníčka Cesira a odohráva sa v čase vojny, keď sa situácia v Ríme zhoršila po bombardovaní mesta spojeneckými vojskami, v r. 1943 odchádza spolu s dcérou Rozetou prečkať prechod frontu v horách. Tu prežívajú príkoria utečencov, sú okradnuté, znásilnené, až sa napokon vracajú do Ríma s vierou a nádejou začať nový život.
* odsúdenie vojny je v diele vyjadrené charakteristickými prostriedkami neorealizmu – neskrývanou drsnosťou a sociálnou kritikou, dramatickým dejom a erotickou otvorenosťou i dôrazom na morálne otázky -> matka neochránila svoju dcéru pred znásilnením -> Rozeta sa začne spúšťať s inými chlapmi
* posledná kapitola je oslavou nekonečnej sily človeka znovu a znovu sa vzchopiť a žiť tým plnšie, čím viac rán prekonal (Rosseta sa stane prostitútkou, je veľmi tvrdá po tvrdých skúsenostiach, ale v závere je mierny optimistický náznak, ktorý vidíme najmä v tom, že si začína Rosseta spievať piesne z mladosti...)
* dielo bolo sfilmované v hlavnej úlohe so S. Lorenovou

*Rímske poviedky*

*Nové rímske poviedky*

**Postmoderna (Postmodernizmus)**

* literárny a umelecký smer poslednej tretiny 20.st.
* východiskom pre novú poetiku sa stáva odmietavý postoj ku konzumnej spoločnosti
* usiluje sa o alternatívnosť ľudských prístupov k svetu, odmieta víziu intelektuálnej a kultúrnej nadradenosti západnej civilizácie i nadradenosť racionality v procese poznania
* základnou požiadavkou je pluralita názorov a ich zrovnoprávnenie

Znaky postmoderného umenia:

* citátovosť (dôležité je znovupísanie už existujúcich textov)
* sériovosť (napr. A. Warhol – prenášal prevzaté reprodukcie na papier pomocou šablóny)
* uvedenie viacerých možností, prítomnosť viacerých hľadísk a pohľadov
* prelínanie viacerých žánrov a výskyt neliterárnych žánrov

Ustálené symboly postmoderny:

labyrint, múzeum, knižnica, bludisko, zrkadlo, maska, navodenie hádanky, riešenie záhady

**5.2 Umberto Eco**  (1932 – )

* taliansky a najvýznamnejší predstaviteľ postmoderny
* profesor na univerzite, zaoberal sa teóriou kresby, znakov, estetikou, poetikou a filozofiou jazyka
* postupne sa až dostal k vytvoreniu teórie poetiky tzv. „otvoreného umeleckého diela“
* venuje sa obsahu a štruktúram masovej kultúry a masovej komunikácie (reklamy, komiksy, filmy, nízka literatúra)

Tvorba:

*Meno ruže*

* historický detektívny román, vrchol postmoderny
* dejovú líniu tvorí vyšetrovanie záhadných úmrtí mladých mníchov v nemenovanom opátstve v 14.st. Príčinou úmrtí bola kniha napustená jedom, lebo hovorila o oslobodzujúcej úlohe smiechu. Mních, ktorý ju napustil jedom ju napokon zjedol, aby zabránil rozpadom starého sveta.
* príbeh rozpráva starý mních Adso, 18-ročný novic v benediktínskom kláštore
* zo symbolov postmoderny tu nájdeme: knižnicu, labyrint chodieb opátstva, riešenie tajomných záhad
* román je kombináciou techniky detektívky, hrôzostrašného gotického románu a predstieraného kronikárskeho záznamu.
* text sa skladá zo žánrov: traktát, proroctvo, videnie, citáty z Biblie

Eco vydal neskôr aj *Poznámky k Menu ruže*

* sú vodidlom pre čitateľa
* samotný román totiž možno čítať ako:

1. historickú detektívku: tou ale nie je, autor len používa prostriedky detektívneho románu, pričom jeho „detektív“ William z Baskervillu, ktorý má rozlúštiť záhadu vrážd mníchov, nemôže objasniť ani dôvody, ani následky toho, čo sa v opátstve deje
2. filozofický román: odráža nezhody medzi starým a novým svetom
3. román o románe: lebo sa v texte nachádza veľa citácii z iných diel

- v zmysle postmoderny teda Eco počíta s dvoma druhmi čitateľov románu: so vzdelaným a „z ulice“ – každý si ho teda môže ináč vysvetliť a interpretovať